
ZAR JE OKO TVOJE ZLO ŠTO SAM JA DOBAR? (MT 20,16)

Svi smo mi ponekad osjetili onaj neugodan žalac u sebi, neprestano pikanje i grebanje koje se pojavilo kad smo gledali nečije blagostanje, kad je netko dobio nešto što smo mi htjeli, kad su drugi ljudi izgledali sposobniji od nas, kad im je sve išlo od ruke. Ponekad nas je taj osjećaj toliko zaokupio da smo gotovo bili nesposobni ogledati se oko sebe; odjednom se sve činilo sivim i nedostupnim, a milosti oko nas kao da su postale nepostojeće. Taj neugodan trn ima svoje ime, ali i svoju povijest, jer upravo po  “po tzv. zlom oku ili zavisti đavlovoj u svijet je ušla smrt.” Priznajmo sebi, zavist je prisutna i u crkvi. Mi kršćani, vjernici nismo od nje „operirani“. Znamo komentirati kada neku osobu vidimo kako služi na oltaru, kako čita na misama, pjeva, pomaže …  Javlja se u nama „zlo oko“ ili zavist. Zavidimo i kada je netko dobar i čini dobra djela, djela milosrđa, pomaže potrebnima, siromašnima, bolesnima, starima. Često se znaju čuti komentari – „Što je umislio/la, da je majka Tereza?!“; „Misli da će on/a spasiti svijet!“ …Po današnjem Evanđelju Isus želi razbistriti oči svojih učenika, kao i naše oči, dodirnuti njihove oči „iznutra“. Želi da spoznamo kako smo mi svi dragocjeni i ljubljeni u Božjim očima. Njegove oči nas promatraju drugačije, tu nema zavisti jer to su oči MILOSRĐA. Govori nam da za svakoga ima mjesta u njegovom vinogradu i da ga tu čeka pravedna plaća. Tu je bit Isusove današnje prispodobe. Bog ima svoje neočekivane račune, mimo svih ljudskih računa. Jer Bog plaća po svom milosrđu. Uočavanjem Božjeg djelovanja i ljubavi oko nas, koje ima obilno, postajemo zadovoljni onim što imamo, shvaćamo koliko toga je tu da nas usreći, da smo i mi kao pojedinac i jedinstvena osoba ljubljeni ni više ni manje nego ostali oko nas. Nije sramota nit ludost promatrati svijet i ljude oko nas tim Božjim očima. Tko se odvaži na taj put bit će blagoslovljen jer u život primjenjuje današnji Pavlov savjet : „Samo se ponašajte dostojno evanđelja Kristova.“
župnik Ante Šiško

PRVO ČITANJE (Iz 55,6-9)
IZ KNJIGE PROROKA IZAIJE

PSALAM 145: BLIZU JE GOSPODIN SVIMA KOJI GA PRIZIVLJU.

DRUGO ČITANJE (Fil 1,20c-24.27a)
IZ POSLNICE SV. PAVLA APOSTOLA FILIPLJANIMA

EVANĐELJE   (Mt 20, 1-16a)
IZ SVETOG EVANĐELJA PO MATEJU
 
U ono vrijeme: Reče Isus svojim učenicima ovu prispodobu: »Kraljevstvo je nebesko kao kad domaćin rano ujutro izađe najmiti radnike u svoj vinograd. Pogodi se s radnicima po denar na dan i pošalje ih u svoj vinograd. Izađe i o trećoj uri i vidje druge gdje stoje na trgu besposleni pa i njima reče: ’Idite i vi u moj vinograd pa što bude pravo, dat ću vam.’ I oni odoše. Izađe opet o šestoj i devetoj uri te učini isto tako. A kad izađe o jedanaestoj uri, nađe druge gdje stoje i reče im: ’Zašto ovdje stojite vazdan besposleni?’ Kažu mu: ’Jer nas nitko ne najmi.’ Reče im: ’Idite i vi u vinograd.’
Uvečer kaže gospodar vinograda svojemu upravitelju: ’Pozovi radnike i podaj im plaću počevši od posljednjih pa sve do prvih.’ Dođu tako oni od jedanaeste ure i prime po denar. Pa kada dođu oni prvi, pomisle da će primiti više, ali i oni prime po denar. A kad primiše, počeše mrmljati protiv domaćina: ’Ovi posljednji jednu su uru radili i izjednačio si ih s nama, koji smo podnosili svu tegobu dana i žegu.’ Nato on odgovori jednomu od njih: ’Prijatelju, ne činim ti krivo. Nisi li se pogodio sa mnom po denar? Uzmi svoje pa idi. A ja hoću i ovomu posljednjemu dati kao i tebi. Nije li mi slobodno činiti sa svojim što hoću? Ili zar je oko tvoje zlo što sam ja dobar?’ Tako će posljednji biti prvi, a prvi posljednji.«






PASTORALNE AKTIVNOSTI I MOLITVENI SUSRETI U ŽUPI 

VAŽNA OBAVIJEST – OVE NEDJELJE NEMA MISE U 9.00 I 10.30 SATI U NAŠOJ ŽUPI!

Na poziv i zamolbu nadbiskupa mons. Đure Hranića zbog nacionalnog susreta hrvatskih katoličkih obitelji u Osijeku i Aljmašu ukinute su dvije ovonedjeljne mise i to misa u 9.00 sati i misa u 10.30 sati. To konkretno znači da će u našoj župi, OVE nedjelje, 20. rujna biti samo dvije mise i to ranojutarnja u 7.30 sati i večernja u 18.30 sati. 

ISPOVIJED DJECE I MLADIH – četvrtak, 24. rujna u dva termina

Uoči Katehetske nedjelje iznova želimo ponuditi našim školarcima i mladima mogućnost pomirenja kroz sakrament svete Ispovijedi. Svi koji to žele mogu doći u četvrtak, 24. rujna od 10.00 do 11.00 sati izjutra ili poslijepodne od 17.00 do 18.30 sati. 

KATEHETSKA NEDJELJA, ZAZIV DUHA SVETOGA I BLAGOSLOV TORBI PRVOŠKOLARACA – NEDJELJA, 27. RUJNA U 10.30 SATI

Na početku nove školske godine, u našoj župi obilježavamo tzv. Katehetsku nedjelju u nedjelju, 27. rujna. Lijepo je poći u školu s Isusom. Stoga želimo zazvati pomoć Neba i Duha Svetog za sve naše školarce i njihove nastavnike. Misa njima namijenjena sa zazivom Duhu Svetom bit će u nedjelju, 27. rujna u 10.30 sati. Na tu misu pozvani su SVI UČENICI OSNOVNIH I SREDNJIH ŠKOLA iz naše župe kao i njihovi nastavnici i profesori. Po prvi puta u školske klupe stigli su naši prvašići. Radost je to kako njihovih roditelja, obitelji i cijele naše župne zajednice. Blagoslov njihovih torbi je također u nedjelju, 27. rujna na pučkoj misi u 10.30 sati. Pozivamo prvašiće i njihove roditelje da dođu toga dana i ponesu školske torbe svoje djece.


KRIZMANICI - ŽUPNA KATEHEZA – UPIS KANDIDATA DO PONEDJELJKA, 5. LISTOPADA
 
Župnik poziva ovogodišnje kandidate za krizmu 
(2. razred srednje škole) da od ponedjeljka, 21. rujna dođu osobno u župni ured te preuzmu obvezni UPISNI OBRAZAC za primanje sakramenta svete Potvrde. Župnik moli i njihove roditelje da uz župnu knjižicu donesu i ispunjeni obrazac, u uredovno vrijeme župnog ureda od ponedjeljka, 21. rujna zaključno do ponedjeljka, 5. listopada. O početku nove katehetske godine bit ćete obaviješteni.

UPIS ZA PRVU PRIČEST – OD PONEDJELJKA, 21. RUJNA DO PONEDJELJKA, 5. LISTOPADA 

Našim ovogodišnjim prvopričesnicima i njihovim roditeljima bit će podijeljeno od strane naših vjeroučitelja prijavnica za upis prvopričesnika. Župnik moli roditelje prvopričesnika da uz župnu knjižicu donesu ispunjene dokumente u uredovnom vremenu župnog ureda od ponedjeljka, 21. rujna zaključno do ponedjeljka, 5. listopada.





SASTANAK ŽUPNOG PASTORALNOG VIJEĆA  SA ŽUPNIKOM – ČETVRTAK U 19.30 SATI

Župnik Ante poziva vijećnike župnog Pastoralnog vijeća (ŽPV-a) na sastanak u četvrtak, 24. rujna nakon mise i klanjanja u 19.30 sati u prostorima župnog stana (zimski vrt).

KATEKUMENAT U OSIJEKU

Priprava odraslih za sakramente inicijacije: krštenja, euharistije i potvrde (katekumenat) počinje u utorak 13. listopada u 19.15 u Nadbiskupijskom vikarijatu (J. J. Strossmayera 58). Prijave i upisi su na prvom susretu. Katekumenat mogu pohađati punoljetne osobe koje nisu krštene te oni koji nisu primili sakrament potvrde. Susreti će biti utorkom u 19.15 sati u Vikarijatu do Vazmenog bdijenja 2027.

MOLITVA SVETOG PADRE PIA
O moj Isuse, daj mi svoje snage kad se moja slaba narav pobuni protiv nevolje i patnje ovog života u progonstvu i omogući mi da sve prihvatim s vedrinom i mirom.
Svom snagom utječem se Tvojim zaslugama, Tvojoj patnji, Tvojem iscrpljivanju i Tvojim suzama, kako bih mogao surađivati s Tobom u djelu spasenja.
Daj mi snage da pobjegnem od grijeha, jedinog uzroka Tvoje agonije, Tvog znoja krvi i Tvoje smrti. Uništi u meni sve što Ti ne godi i ispuni moje srce vatrom svoje svete ljubavi i svim svojim patnjama.
Zagrli me nježno, i drži čvrsto pored sebe da Te nikada ne ostavim samog u Tvojoj okrutnoj muci. Tražim samo mjesto za odmor u Tvom Srcu. Amen.




PASTORALNE AKTIVNOSTI I MOLITVENI SUSRETI U ŽUPI 

SUSRET MARIJINE LEGIJE – svakog ponedjeljka u 19 sati. 
BIBLIJSKA SKUPINA – utorkom nakon večernje mise.
PROBA ZBORA S  MISE U 7.30 - utorkom nakon večernje mise.
PROBA ZBORA S  MISE U 9.00 - svakog utorka u 20.00 sati u „družbaonici“.
PROBA ZBORA „HVALA“ S  MISE U 10.30 - petkom nakon večernje mise.
PROBA ZBORA MLADIH - srijedom nakon večernje mise.
KRSNA KATEHEZA ZA RODITELJE I KUMOVE - srijedom nakon večernje mise.
MOLITVENI SUSRET ZAJEDNICE BEZGREŠNOG SRCA MARIJINA – srijedom nakon večernje mise.
EUHARISTIJSKO KLANJANJE  – četvrtkom nakon večernje mise. Dođimo i odmorimo se u Gospodinu!
TOTUS TUUS MOLITVA ZA MLADE – četvrtak u 19.40 sati u vjeronaučnoj dvorani.
MINISTRANTSKI SUSRET – subotom u 10.00 sati.
MOLITVENI SUSRET ZAJEDNICE TOTUS TUUS: subotom u 19 sati.
ŽUPNI CARITAS – Svakog prvog ponedjeljka u mjesecu od 16.30 do 17.30 sati. Zahvaljujemo za svaku donaciju. Ako želite nešto darovati ili trebate pomoć  kontakt telefon je: 098 669 643 (Kristina). 














DAROVI VJERNIKA ZA INVESTICIJE U CRKVI

[image: ]Za daljnje investicije na crkvi prikupljeno je u proteklom tjednu 265 €.
Svoj dar možete izravno uplatiti na župni račun kod Croatie banke: HR1624850031100252570 
svrha uplate: dar za Crkvu; ili skeniranjem BAR-CODA
Svim darovateljima od srca hvala. 

KRŠTENI  





Naša zajednica vjernika imala je radost svjedočiti sakramentu krštenja malih novokrštenika, 
to su: FRANKA IVIĆ i EMA MATIJEVIĆ
Roditeljima i kumama od srca čestitamo i molimo Gospodina za njih kako bi oni uzornim kršćanskim životom odgajali svoju djecu do punine njihove kršćanske zrelosti.

ŽENIDBENI NAVJEŠTAJ




Sveti sakrament ženidbe žele sklopiti:


ZARUČNIK:  LEON BOGIČEVIĆ, sin ŽELJKA i  MARTINE r. BEER,  uzima
ZARUČNICU:  BRIGITU SLABAK kći MLADENA SLABAK i TATJANE r. PATAJEC.
Vjenčanje će biti u petak, 25. rujna 2026.  u našoj župi.

Mladencima želimo sreću u braku i Božji blagoslov, a vas molimo, dragi vjernici, 
da  možebitnu zapreku njihovog vjenčanja javite župnom uredu.

PREŠLI U VJEČNU DOMOVINU  





 

 Otišli  su pred nama u Vječnu Domovinu: 

ANTONIJA ČORIĆ  
(2.6.1947 † 15.9.2026.);


Pokoj vječni daruj joj, Gospodine…
Ožalošćenoj obitelji iskrena sućut!



RASPORED MISA I MISNIH NAKANA ZA TJEDAN OD 21. DO 27. RUJNA 2026. 
















	1.
	


PONEDJELJAK,  
21.9.2026.
SV. MATEJ, APOSTOL I EVANĐELIST

	
18.30

	
†  KATICA LUKENDA;
†  STOJA BOKUN;
††  IZ OBITELJI KOVAČEVIĆ I LOMBAR


	2.
	UTORAK, 22.9.2026.  
SV. MAURICIJE I DRUGOVI, MUČENICI
	




18:30

	
†  VLADIMIR GLAVAŠ;
†  MARIJA PULJIZ;
†  MILA I †  TOMISLAV SIČENICA


	3.
	

SRIJEDA, 23.9. 2026. 
SV. PIO IZ PIETRELCINE, 
PREZBITER
	



18.30






	
†  MIRA KARL;
†  JOSIP SABO;
†  STIPE OMAZIĆ


	4.
	
ČETVRTAK,  24.9. 2026.   
GOSPA OD OTKUPLJENJA, 
SV. RUPERT I VIRGIL, 
BISKUPI I NAUČITELJI
	













18:30



	
†  MIRKO I †  MARA BILIĆ;
†  MIROSLAV SLABAK;
†  ŽELJKO LAGANČIĆ I 
†  MILKA FADLJEVIĆ

	5.
	PETAK, 
25.9. 2026.
SV. NIKOLA IZ FLÜE, PUSTINJAK

	



18.30
	
†  ANA I MARTIN BOLF I 
††  IZ OBITELJI BOLF I HAJEK; 
†  ANĐA, †  FRANJO I 
†  VINKO MIJATOVIĆ;
  ZA OBITELJ SLABAK I BOGIČEVIĆ

	6.
	
SUBOTA, 26.9.2026.
SV. KUZMA I DAMJAN, MUČENICI

	


07:30




	
†  SUZANA KATIĆ;
†  MARA I †  ĐURO ŠUTALO;
†  VINKA RADONIĆ I †  VLADO PERIĆ


	7.
	NEDJELJA, 
27. 9. 2026.
26. KROZ GODINU
	07:30

09.00

10:30




18:30
	††  IZ OBITELJI VRANIĆ


†  ANA I †  TOMISLAV ĆAVAR
ZA SVE ŽUPLJANE
†† IZ OBITELJI VLAHOVIĆ I KRALJEVIĆ











RADNO VRIJEME ŽUPNOG UREDA 
PONEDJELJAK – SUBOTA: 8.00 - 12.00  sati;
PONEDJELJAK – PETAK: 17.00 – 18.30 sati

Sve vrste potvrda i informacija možete dobiti u Župnom uredu u navedeno uredovno vrijeme. Župnik i kapelan su na raspolaganju vjernicima svaki dan i ako trebate duhovni razgovor, ispovijed,  nazovite broj župnog ureda 031 / 505 830 i dogovorite s njima susret.


Odgovara: Župa Svetih Ćirila i Metoda, slavenskih apostola, Osijek 9 
Župnik: Ante Šiško 
 www.cirilimetod.hr;  e-mail:  cirilimetod.os@gmail.com; sisko.ante@gmail.com 




Župni listić 
Župe Svetih Ćirila i Metoda - Osijek 9

